ผู้ป่วย “โควิด-19” ในไทย เสียชีวิตอีก 3 ติดเชื้อเพิ่ม 104 ราย ดันยอดป่วยสะสม 1,875 คน!
"ศบค." แถลง ผู้ป่วย "โควิด-19" ในไทย เสียชีวิตอีก 3 ติดเชื้อเพิ่ม 104 ราย ดันยอดป่วยสะสม 1,875 คน!
"ศบค." แถลง ผู้ป่วย "โควิด-19" ในไทย เสียชีวิตอีก 3 ติดเชื้อเพิ่ม 104 ราย ดันยอดป่วยสะสม 1,875 คน!
2 เม.ย. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โควิด-19 ในประเทศไทย ประจำวันที่ 2 เม.ย.63 ระบุพบผู้ป่วยเพิ่ม 104 ราย รวมป่วยสะสม 1,875 ราย ขณะที่ผู้เสียชีวิตเพิ่มขึ้นอีก 3 ราย รวมเสียชีวิต 15 ราย รักษาหายเพิ่ม 59 ราย รวมรักษาหายกลับบ้านแล้วทั้งหมด 505 ราย
ทั้งนี้ ผู้เสียชีวิตรายที่ 1 คือ ชายอายุ 57 ปี เสียชีวิตบนรถไฟ มีประวัติเดินทางกลับจากปากีสถาน เมื่อวันที่ 29 มี.ค. เดินทางกลับสุไหงโกลก วันที่ 30 มี.ค. เสียชีวิตวันที่ 31 มี.ค.
รายที่ 2 ชายไทยอายุ 77 ปี มีโรคประจำตัว ถุงลมโป่งพอง สัมผัสผู้ป่วยก่อนหน้า เข้ารับการรักษาที่ จ.ปัตตานี เสียชีวิตวันที่ 31 มี.ค.
รายที่ 3 ชายไทยอายุ 55 ปี ขับรถที่สุวรรณภูมิ เดินทางกลับสุรินทร์ วันที่ 15 มี.ค. โดยพักอยู่ที่บ้านตลอด เมื่อกลับมากทม. เริ่มมีไข้ ไอแห้งๆ ไม่มีน้ำมูก ต่อมาเริ่มมีอาการเหนื่อยมากขึ้น จึงเข้ารับการรักษาที่รพ. และเสียชีวิตวันที่ 1 เม.ย.